b'\n_START_ARTICLE_\nVickers A1E1 Independent\n_START_SECTION_\nZgodovina\n_START_PARAGRAPH_\nVickers A1E1 Independent je imel kratko zgodovino, a je zelo pomembno vplival na razvoj tankov. Edini primerek tega tanka je bil narejen leta 1926. Ta tank je imel ve\xc4\x8d kupol, ki so bile narejene tako, da so zagotavljale samostojnost od ostalih rodov vojske. Tak\xc5\xa1ne ideje so kasneje padle v vode, zato so tudi razvoj tega tanka opustili. Prototip se je ohranil vse do danes. Nahaja se v tankovskem muzeju v Bovingtonu._NEWLINE_Po zgledu tanka Vickers A1E1 Independent so bili narejeni tudi sovjetski tanki T-35, T-100 in T-28, nem\xc5\xa1ki tank Neubaufahrzeug in britanska tanka Cruiser Mk I in Medium Mark III.'